కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
India ODI Squad Australia: భారత్ జట్టులోకి ధోనీ రీఎంట్రీ..?
ఈ ఏడాది 13 ఇన్నింగ్స్‌ల్లో ధోనీ కనీసం ఒక్క చెప్పుకోదగ్గ ఇన్నింగ్స్‌ కూడా ఆడలేకపోయాడు. ఎంతలా అంటే..? అతని సగటు 25కిలోపు పడిపోయింది. అంతర్జాతీయ క్రికెట్‌లోకి అరంగేట్రం చేసినప్పటి నుంచి ఇంత పేలవంగా ధోనీ ఎప్పుడూ ఆడలేదని గణాంకాలు చెప్తున్నాయి.
Samayam Telugu | Updated:
Dec 24, 2018, 06:05PM IST
India ODI Squad Australia: భారత్ జట్టులోకి ధోనీ రీఎంట్రీ..?
భారత జట్టులోకి మాజీ కెప్టెన్ మహేంద్రసింగ్ ధోనీ పునరాగమం చేయనున్నట్లు వార్తలు వస్తున్నాయి. పేలవ ఫామ్ కారణంగా ఇటీవల వెస్టిండీస్, ఆస్ట్రేలియాతో ముగిసిన టీ20 సిరీస్‌ల నుంచి ధోనీని తప్పించిన సెలక్టర్లు.. అతని స్థానంలో రిషబ్ పంత్‌కి వికెట్ కీపర్‌గా అవకాశమిచ్చిన విషయం తెలిసిందే. దీంతో.. అతని టీ20 కెరీర్ ముగిసిపోయిందని కొంత మంది మాజీ క్రికెటర్లు అభిప్రాయపడగా.. వన్డే కెరీర్‌ కూడా ప్రమాదంలో ఉందని మరికొందరు చెప్పుకొచ్చారు. అయితే.. ఆస్ట్రేలియాతో జనవరి 12 నుంచి ప్రారంభంకానున్న వన్డే సిరీస్‌తో పాటు.. ఆ తర్వాత న్యూజిలాండ్‌తో జరగనున్న సిరీస్‌కి భారత సెలక్టర్లు ధోనీకి అవకాశమివ్వనున్నట్లు వార్తలు వస్తున్నాయి. ఈ మేరకు సెలక్టర్ల మధ్య ఇప్పటికే చర్చలు ముగిశాయని.. ఇక అధికార ప్రకటన వెలువడాల్సి ఉందని మీడియాలో కథనాలు వస్తున్నాయి.
ఆస్ట్రేలియా, న్యూజిలాండ్‌తో సిరీస్‌లకి భారత్ జట్టు ప్రకటన
ఇంగ్లాండ్ వేదికగా వచ్చే ఏడాది 2019 వన్డే ప్రపంచకప్ జరగనుంది. ఈ మెగా టోర్నీకి టీమ్ వికెట్ కీపర్‌గా ధోనీనే ఉంటాడని ఇప్పటికే చీఫ్ సెలక్టర్ ఎమ్మెస్కే ప్రసాద్ కూడా ప్రకటించేశారు. కానీ.. రెండో వికెట్ కీపర్‌ అన్వేషణలో భాగంగా దినేశ్ కార్తీక్, రిషబ్ పంత్‌కి అవకాశాలిచ్చినట్లు రెండు నెలల క్రితం చెప్పుకొచ్చిన సెలక్టర్లు.. తమ మాటకి కట్టుబడి ధోనీ పునరాగమనానికి తాజాగా మార్గం సుగమం చేసినట్లు తెలుస్తోంది.
వాస్తవానికి ఈ ఏడాది వన్డే, టీ20ల్లో ధోనీ చెప్పుకోదగ్గ స్థాయిలో రాణించలేదు. 13 ఇన్నింగ్స్‌ల్లో కనీసం ఒక్క చెప్పుకోదగ్గ ఇన్నింగ్స్‌ కూడా ఆడలేకపోయాడు. ఎంతలా అంటే..? అతని సగటు 25కిలోపు పడిపోయింది. అంతర్జాతీయ క్రికెట్‌లోకి అరంగేట్రం చేసినప్పటి నుంచి ఇంత పేలవంగా ధోనీ ఎప్పుడూ ఆడలేదని గణాంకాలు చెప్తున్నాయి. కానీ.. వికెట్ల వెనుక అతని నైపుణ్యం, వ్యూహాల్లో అతని అనుభవాన్ని పరిగణలోకి తీసుకున్న సెలక్టర్లు.. ప్రపంచకప్‌ వరకూ టీమ్‌లో కొనసాగించాలని నిర్ణయించుకున్నట్లు తెలుస్తోంది. రెండో వికెట్‌ కీపర్‌గా రిషబ్ పంత్‌ ఎంపికయ్యే అవకాశాలున్నాయి. దాదాపు మూడు నెలల తర్వాత మళ్లీ టీమిండియా తరఫున ధోనీ మైదానంలోకి రానున్నాడు.
ఆస్ట్రేలియాతో జనవరి 12 నుంచి మూడు వన్డేల సిరీస్ ఆడనున్న భారత్ .. ఆ తర్వాత జనవరి 23 నుంచి న్యూజిలాండ్‌తో ఐదు వన్డేలు, మూడు టీ20ల్లో తలపడనుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.